Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 198/12/7710	Stará Ľubovňa, 5.9.2012
EEČ : 2-59-69-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 29.12.2011 okolo 12.50 hod.   v katastrálnom území mesta XXXXX okr. XXXXX v lesnom poraste na parcele č.  KN-C 1548, ktorá patrí do lesného pôdneho fondu, vyrúbal a odcudzili 1 ks smreka o stredovom priemere 0,12 m a dĺžke 7,96 m, čím Vojenským lesom a majetkom SR š.p. XXXXX spôsobil  škodu v sume 2,72 €, ktorú si poškodený nenárokuje, nakoľko  drevo mu bolo vrátené.
Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ XXXXX sp. zn. XXXXX z 25.04.2012 bolo začaté trestné stíhanie a vznesené obvinenie  ml.  XXXXX pre prečin krádeže podľa   § 212 ods. 2 písm. d/ Tr. zák.

	Uvedený prečin mal obvinený spáchať tak, že  dňa 29.12.2011 okolo 12.50 hod.   v katastrálnom území mesta XXXXX okr. XXXXX v lesnom poraste na parcele č.  KN-C 1548, ktorá patrí do lesného pôdneho fondu, vyrúbal a odcudzili 1 ks smreka o stredovom priemere 0,12 m a dĺžke 7,96 m, čím Vojenským lesom a majetkom SR š.p. XXXXX spôsobil  škodu v sume 2,72 €. 

	V priebehu prípravného konania bol vykonaný výsluch obvineného, pri ktorom sa k trestnej činnosti doznal v celom rozsahu. Vyhlásil, že  spáchal skutok, za ktorý je stíhaný a nie sú pochybnosti o tom, že jeho vyhlásenie bolo vykonané slobodne, vážne a zrozumiteľne. 

 	Jeho priznanie je v súlade so svedeckou výpoveďou  zástupcu poškodenej organizácie, ktorý pri svojom výsluchu uviedol, že drevná hmota im bola vrátená a teda neuplatňujú si žiadnu náhradu škody. Ďalej tento zástupca uviedol, že pri tomto výrube nedošlo k ohrozeniu živočíchov a rastlín a nedošlo ani k ohrozeniu porastu alebo jeho narušeniu. 

	V predmetnej veci bola vykonaná mediácia na okresnom súde, ktorá však bola neúspešná.

	Trestná činnosť obvineného je vo vyšetrovacom spise dokumentovaná aj ďalšími listinnými dôkazmi a to výsluchom  zákonnej zástupkyne obvineného XXXXX, odborným vyjadrením hodnoty odcudzenej drevnej hmoty, katastrálnou mapou,  výpisom z listu vlastníctva, záznamom o zaistení a vrátení veci, záznamom hliadky  a inými listinnými dôkazmi.

	Obvinený je z miesta bydliska hodnotený kladne.  Zo základnej školy je taktiež hodnotený kladne.  Nie je vedený v evidencií deti s poruchami správania na úrade práce, sociálnych vecí a rodiny.   Podľa odpisu z registra trestov doposiaľ nebol súdne trestaný.

	Obvinený súhlasí s postupom podľa § 216 ods. 1 Tr. por.

	Vzhľadom na to, že v tejto veci boli splnené podmienky na uvedený postup, bolo potrebné trestné stíhanie podmienečne zastaviť. Obvinenému bola určená skúšobná doba 12 mesiacov, ktorá je primeraná. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka